ai4bharat/Pralekha huggingface dataset:
স্বরাষ্ট্র মন্ত্রক
ব্যুরো অফ পুলিশ রিসার্চ অ্যান্ড ডেভেলপমেন্ট  আজ সুবর্ণ জয়ন্তী অনুষ্ঠান উদযাপন করেছে
নয়াদিল্লি, ২৮ আগস্ট, ২০২০
ব্যুরো অফ পুলিশ রিসার্চ অ্যান্ড ডেভেলপমেন্ট  আজ তার সুবর্ণ জয়ন্তী অনুষ্ঠান উদযাপন করেছে। এই উপলক্ষে আয়োজিত অনুষ্ঠানে নতুন দিল্লিতে কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডি প্রধান অতিথি হিসেবে উপস্থিত ছিলেন।
প্রধানমন্ত্রী শ্রী নরেন্দ্র মোদী সুবর্ণ জয়ন্তী অনুষ্ঠানে বিপিআর অ্যান্ড ডি-কে অভিনন্দন জানিয়েছেন। এক বার্তায় তিনি বলেছেন, “গত ৫০ বছর ধরে বিপিআর অ্যান্ড ডি দেশের প্রতি তার সেবার অঙ্গীকার পালন করে এসেছে। আধুনিক, কার্যকরী এবং সংবেদনশীল নিরাপত্তা ব্যবস্থার ওপর আমরা গুরুত্ব দিচ্ছি, সমাজের সকল শ্রেণীর নাগরিক এর ফলে নিরাপদ বোধ করবেন।” প্রধানমন্ত্রী আরও বলেছেন, প্রযুক্তির অগ্রগতির সঙ্গে তাল মিলিয়ে এখন চলতে হবে, যে বিষয়টি আগে ভাবা হয়নি। এর ফলে, নিরাপত্তা ব্যবস্থায় দক্ষতা নিশ্চিত হবে।
প্রধানমন্ত্রী আরও বলেছেন, “প্রযুক্তি এবং মানবসম্পদকে সর্বোচ্চ ব্যবহারের জন্য উদ্ভাবন ও গবেষণার প্রতি গুরুত্ব দেওয়া উচিৎ। পুলিশবাহিনীকে নাগরিক-কেন্দ্রিক এবং নাগরিক-বান্ধব করে তোলার জন্য তার দক্ষতা বৃদ্ধি করতে হবে। এর জন্য দক্ষতা, গবেষণা ও প্রশিক্ষণের আধুনিকীকরণের প্রয়োজন।”
কেন্দ্রীয় স্বরাষ্ট্র মন্ত্রী শ্রী অমিত শাহ সুবর্ণ জয়ন্তী উদযাপন উপলক্ষে বিপিআর অ্যান্ড ডি-কে অভিনন্দন জানিয়েছেন। তাঁর বার্তায় শ্রী শাহ বলেছেন, বিপিআর অ্যান্ড ডি দেশের অভ্যন্তরীণ নিরাপত্তাকে শক্তিশালী করার জন্য গুরুত্বপূর্ণ ভূমিকা পালন করেছে। এর জন্য প্রয়োজনীয় গবেষণা ও উন্নয়নের কাজ করা হয়েছে। মন্ত্রী, দেশে আধুনিক ও উন্নত পুলিশ ব্যবস্থা গড়ে তোলার ক্ষেত্রে বিপিআর অ্যান্ড ডি-র নিরলস উদ্যোগের প্রশংসা করেছেন।
কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডি বলেছেন, দেশের নিরাপত্তার জন্য পুলিশবাহিনীতে প্রযুক্তি ব্যবহারের বিষয় নিয়ে নতুন করে ভাবনা-চিন্তা শুরু হয়েছে, আত্মনির্ভর নতুন ভারত গঠনে যা অত্যন্ত গুরুত্বপূর্ণ। তিনি বলেছেন, দেশের আইন-শৃঙ্খলা পরিকাঠামোর দ্রুত পরিবর্তন হচ্ছে। গবেষণা ও উদ্ভাবন ছাড়া এ কাজে সাফল্য আসবে না। শ্রী রেড্ডি জয়পুরের সেন্ট্রাল ডিটেক্টিভ ট্রেনিং ইনস্টিটিউটের নবনির্মিত অত্যাধুনিক ক্যাম্পাসটির উদ্বোধন করেছেন এবং স্টুডেন্ট পুলিশ ক্যাডেটের ওয়েবসাইটটির সূচনা করেছেন। অনুষ্ঠানে একটি স্মারক ডাকটিকিট, স্মরণীকা, কোভিড-১৯-এর মোকাবিলার জন্য বিভিন্ন পুলিশবাহিনী যেসব সু-অভ্যাস মেনে চলছে তার ওপর একটি সংক্ষেপিত পুস্তিকার উদ্বোধন করা হয়েছে।
কেন্দ্রীয় স্বরাষ্ট্র সচিব শ্রী অজয় কুমার ভাল্লা বলেছেন, দেশের অপরাধজনিত ঘটনা এবং আইন-শৃঙ্খলাকে দক্ষভাবে সামাল দেওয়ার ক্ষেত্রে গত পাঁচ দশক ধরে ভারতীয় পুলিশবাহিনীর ভূমিকায় বিপিআর অ্যান্ড ডি-র গুরুত্বপূর্ণ অবদান রেখেছে। শ্রী ভাল্লা জানিয়েছেন, তরুণ ছাত্রছাত্রীদের পুলিশ সংক্রান্ত বিষয় নিয়ে পড়াশোনায় উৎসাহ দেওয়ার জন্য কেন্দ্রীয় স্বরাষ্ট্র মন্ত্রক একটি 'পেইড ইন্টার্নশিপ প্রোগ্রাম’ অনুমোদন করেছে। এই কোর্সটি বিপিআর অ্যান্ড ডি-তে করা যাবে। অনুষ্ঠানে বিপিআর অ্যান্ড ডি-র মহানির্দেশক শ্রী ভি এস কে কৌমুদি সহ স্বরাষ্ট্র মন্ত্রক এবং বিপিআর অ্যান্ড ডি-র উচ্চপদস্থ আধিকারিকরা ছাড়াও আইন-শৃঙ্খলা রক্ষাকারী বিভিন্ন সংস্থার আধিকারিকরাও উপস্থিত ছিলেন।
বিপিআর অ্যান্ড ডি ১৯৭০ সালের আজকের দিনে তার যাত্রা শুরু করে। পুলিশবাহিনীকে দক্ষ করে তোলার পাশাপাশি, বিভিন্ন সমস্যার সমাধান এবং নিরাপত্তা ক্ষেত্রে বিজ্ঞান ও প্রযুক্তির প্রয়োগের জন্য এই সংস্থা সাহায্য করে।
(CG/CB/DM
শ্রমওকর্মসংস্থানমন্ত্রক
শ্রম ও কর্মসংস্থান মন্ত্রকের স্বাধীন দায়িত্বপ্রাপ্ত প্রতিমন্ত্রী হিসাবে সন্তোষ কুমার গাঙ্গোয়ার দায়িত্ব গ্রহণ করলেন
নয়াদিল্লি, ৩১ মে, ২০১৯
শ্রী সন্তোষ কুমার গাঙ্গোয়ার কেন্দ্রীয় শ্রম ও কর্মসংস্থান মন্ত্রকের স্বাধীন দায়িত্বপ্রাপ্ত প্রতিমন্ত্রী হিসাবে আজ নতুন দিল্লিতে দায়িত্ব গ্রহণ করলেন। মন্ত্রকের সচিব শ্রী হীরালাল সামারিয়া ও অন্যান্য আধিকারিকরা তাঁকে স্বাগত জানান।
সাংবাদিকদের মুখোমুখী হয়ে শ্রী গাঙ্গোয়ার তাঁর প্রতি আস্থা রাখার জন্য এবং পুনরায় এই মন্ত্রকের দায়িত্ব দেওয়ায় তিনি প্রধানমন্ত্রীকে ধন্যবাদ জানান। গতবার মন্ত্রী থাকাকালীন দেশের শ্রমিক শ্রেণীর কল্যাণে তাঁর মন্ত্রক একাধিক গুরুত্বপূর্ণ পদক্ষেপ করেছে। এবারও সময়সীমা মেনে এগুলিকে এগিয়ে নিয়ে যেতে তিনি দায়বদ্ধ বলে অভিমত প্রকাশ করেন। অসংগঠিত ক্ষেত্রের সঙ্গে যুক্ত প্রায় ৪০ কোটি শ্রমিকের কল্যাণে গত সরকারের মেয়াদকালে প্রধানমন্ত্রী শ্রমযোগী মান ধন যোজনা নামে যে কর্মসূচি শুরু করা হয়েছিল, তা এগিয়ে নিয়ে যাওয়া হবে বলেও শ্রী গাঙ্গোয়ার দৃঢ়ভাবে জানান।
উল্লেখ করা যেতে পারে, শ্রী গাঙ্গোয়ার ১৯৮৯ সাল থেকে  বারেলি সংসদীয় কেন্দ্র থেকে আটবার লোকসভার সদস্য হিসাবে নির্বাচিত হয়েছেন।
SSS/BD/SB
(Visitor Counter : 79
কেন্দ্রীয়মন্ত্রিসভা
কেন্দ্রীয় রাষ্ট্রায়ত্ত ফার্মাসিউটিকাল সংস্থাগুলি বন্ধ বা কৌশলগত বিনিয়োগ না হওয়া পর্যন্ত ১০৩টি ওষুধের বর্তমান তালিকায় আরও একটি ওষুধ সামিল করা-সহ একই শর্তাবলী অপরিবর্তিত রেখে ফার্মাসিউটিকাল পার্চেস পলিসির মেয়াদ বৃদ্ধি অথবা নবীকরণের প্রস্তাবে মন্ত্রিসভার সায়
নয়াদিল্লি, ২০ নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে রাষ্ট্রায়ত্ত ফার্মাসিউটিকাল সংস্থাগুলি বন্ধ বা কৌশলগত বিনিয়োগ না হওয়া পর্যন্ত ১০৩টি ওষুধের বর্তমান তালিকায় অ্যালকহলিক হ্যান্ড ডিসইনফেক্টেন্ট নামে আরও একটি ওষুধ সামিল করা-সহ একই শর্তাবলী অপরিবর্তিত রেখে ফার্মাসিউটিক্যাল পার্চেস পলিসির মেয়াদ বৃদ্ধি অথবা নবীকরণের প্রস্তাব অনুমোদিত হয়েছে।
মন্ত্রিসভার এই সিদ্ধান্তের ফলে রাষ্ট্রায়ত্ত ফার্মা সংস্থাগুলির বর্তমান সুযোগ-সুবিধাকে আরও বেশি করে কাজে লাগানো সম্ভব হবে। সংস্থাগুলির কর্মচারীদের বেতন মেটাতে রাজস্ব বৃদ্ধিতে সহায়তা করা হবে। এমনকি, কোনও সংস্থা বন্ধ বা কৌশলগত বিনিয়োগ না হওয়া পর্যন্ত সংস্থাগুলির বকেয়া বিষয়ের নিষ্পত্তি করা তথা বর্তমানে চালু থাকা উচ্চ মূল্যের অত্যাধুনিক যন্ত্রপাতিগুলির ব্যবহার অব্যাহত থাকবে।
উল্লেখ করা যেতে পারে, কেন্দ্রীয় মন্ত্রিসভার ২০১৩-র ৩০শে অক্টোবর অনুষ্ঠিত বৈঠকে রাষ্ট্রায়ত্ত ফার্মা সংস্থাগুলির উৎপাদিত ১০৩টি ওষুধের প্রেক্ষিতে ফার্মাসিউটিকাল পার্চেস পলিসির মেয়াদ আরও পাঁচ বছর বাড়ানোর সিদ্ধান্ত গৃহীত হয়েছিল।
SSS/BD/SB
(Visitor Counter : 64
মহাকাশদপ্তর
চন্দ্রযান-৩ অভিযানের প্রস্তুতি
নয়াদিল্লি, ২১ নভেম্বর, ২০১৯
ভারতীয় মহাকাশ গবেষণা সংস্থা  উন্নত প্রযুক্তি কাজে লাগিয়ে তৃতীয় চন্দ্র অভিযানের পরিকল্পনা তৈরি করেছে। এই অভিযানের কর্মপরিকল্পনা উপস্থাপন করেছে মহাকাশ কমিশন। বিশেষজ্ঞ কমিটির প্রস্তাবনা এবং সর্বশেষ পর্যবেক্ষণের ভিত্তিতে ভবিষ্যতের চন্দ্র অভিযান পরিকল্পনার কাজ এগোচ্ছে। বিশেষজ্ঞ কমিটির মতামত আগামী চন্দ্র অভিযানের ক্ষেত্রে কাজে লাগানো হবে।
রাজ্যসভায় এক প্রশ্নের লিখিত জবাবে এই তথ্য জানিয়েছেন উত্তর-পূর্বাঞ্চল উন্নয়ন , প্রধানমন্ত্রী দপ্তর, কর্মী, জন-অভিযোগ ও পেনশন, আণবিক শক্তি, মহাকশ দপ্তরের প্রতিমন্ত্রী ডঃ জিতেন্দ্র সিং।
SSS/SS/DM
(Visitor Counter : 68
প্রধানমন্ত্রীরদপ্তর
সন্তকবীর নগরে সন্ত-কবি কবীরের ৫০০তম মৃত্যু বার্ষিকী উপলক্ষে শ্রদ্ধা নিবেদন প্রধানমন্ত্রীর
নয়াদিল্লি, ২৮ জুন, ২০১৮
প্রধানমন্ত্রী শ্রী নরেন্দ্র মোদী আজ উত্তর প্রদেশের সন্তকবীর নগর জেলার মাঘার পরিদর্শন করেন। তিনি সেখানে সন্ত-কবি কবীরের ৫০০তম মৃত্যুবার্ষিকী উপলক্ষে তাঁর সমাধি ক্ষেত্রে পুষ্পার্ঘ্য নিবেদন করেন। সন্তকবীর মাজারে একটি চাদরও নিবেদন করেন প্রধানমন্ত্রী। সন্তকবীর গুহাটিও তিনি পরিদর্শন করেন। সন্ত কবীর অ্যাকাডেমির শিলান্যাস উপলক্ষে একটি ফলকের আবরণও উন্মোচন করেন প্রধানমন্ত্রী। সন্ত কবীরের চিন্তাভাবনা ও শিক্ষাদর্শকে তুলে ধরা হবে এই কেন্দ্রটিতে।
পরে, এক জনসমাবেশে ভাষণদানকালে শ্রী মোদী বলেন, তাঁর বহু দিনের একটি বাসনা আজ পূর্ণ হ’ল। কারণ, পবিত্র মাঘারের মাটিতে অবস্থিত সন্ত কবীরের সমাধিতে তিনি আজ শ্রদ্ধা নিবেদনের সুযোগ লাভ করেছেন। কথিত আছে যে, এই মাঘারেই সন্ত কবীর, গুরু নানক এবং বাবা গোরখনাথ আধ্যাত্মিক সাধনায় একদা মগ্ন ছিলেন।
প্রধানমন্ত্রী বলেন যে, প্রায় ২৪ কোটি টাকা ব্যয়ে নির্মিত হতে চলেছে সন্ত কবীর অ্যাকাডেমি। সন্ত কবীরের পরম্পরা সহ উত্তর প্রদেশের আঞ্চলিক ভাষা, উপভাষা ও লোকশিল্পের নিদর্শনগুলিকেও সেখানে সংরক্ষণ করা হবে।
শ্রী মোদী বলেন, সন্ত কবীরের মধ্যে ভারতাত্মার মূল সুরটি ধ্বনিত হয়েছে। জাতপাতের গণ্ডি অতিক্রম করে সাধারণ গ্রাম্য ভারতীয় ভাষায় তিনি সকলের সঙ্গে কথা বলতেন।
প্রধানমন্ত্রী বলেন, ভারতের বিভিন্ন প্রান্তে যুগে যুগে সাধু-সন্তদের আবির্ভাব ঘটেছে। সামাজিক কুফলগুলি থেকে বেরিয়ে আসার জন্য সমাজকে তাঁরা পথনির্দেশ করে গেছেন। বাবাসাহেব আম্বেদকরের কথাও প্রসঙ্গত উল্লেখ করেন তিনি। সংবিধান রচনার মাধ্যমে দেশের নাগরিকের মধ্যে ভেদাভেদ ও বৈষম্য দূর করতে চেয়েছিলেন বাবাসাহেব আম্বেদকর।
রাজনৈতিক সুবিধাবাদের বিরুদ্ধে জোরালো বক্তব্য পেশ করে প্রধানমন্ত্রী বলেন, যিনি সাধারণ মানুষের দুঃখ, কষ্ট ও অনুভূতিগুলিকে উপলব্ধি করতে পারেন তিনি হলেন কবীরের শিক্ষাদর্শ অনুযায়ী প্রকৃত ও আদর্শ শিক্ষক। মানুষে মানুষে বিভেদ ও বৈষম্যের পেছনে যে সমস্ত সামাজিক প্রথা ও রীতিনীতি কাজ করত তার ঘোরতর বিরোধী ছিলেন সন্ত কবীর।
দরিদ্র এবং বঞ্চিত মানুষের কল্যাণে গৃহীত বিভিন্ন কেন্দ্রীয় কর্মসূচির কথাও তাঁর ভাষণে উল্লেখ করেন শ্রী নরেন্দ্র মোদী। জন ধন যোজনা, উজ্জ্বলা যোজনা, বিভিন্ন সামাজিক বিমা কর্মসূচি, শৌচাগার নির্মাণ এবং প্রত্যক্ষ সুফল হস্তান্তরের মতো কল্যাণমূলক কর্মসূচিগুলির কথা উঠে আসে প্রধানমন্ত্রীর এদিনের বক্তব্যে। রেল, সড়ক, অপটিক্যাল ফাইবার সহ বিভিন্ন পরিকাঠামো গড়ে তোলার কাজে বর্তমানে যে গতি সঞ্চার ঘটেছে সেকথাও তুলে ধরেন তিনি। প্রধানমন্ত্রী বলেন, উন্নয়নের সুফল যাতে দেশের প্রত্যেক প্রান্তে পৌঁছে দেওয়া যায়, তা নিশ্চিত করতে সচেষ্ট রয়েছে কেন্দ্রীয় সরকার। এক নতুন ভারত গড়ে তোলার কাজে সন্ত কবীরের শিক্ষাদর্শ আমাদের অনুপ্রাণিত করবে বলে আশা ব্যক্ত করেন তিনি।
SSS/SKD/SB…
(Visitor Counter : 74
মানবসম্পদবিকাশমন্ত্রক
ন্যাশনাল ইন্সটিটিউট অফ ওপেন স্কুলিং -এর মাধ্যমে বিদ্যালয় শিক্ষা ও সাক্ষরতা দপ্তরের পক্ষ থেকে অগ্নিপথ কর্মসূচিকে সমর্থন
নয়াদিল্লী, ১৬ জুন, ২০২২
প্রতিরক্ষা মন্ত্রক সম্প্রতি ‘অগ্নিপথ’ প্রকল্পের কথা ঘোষণা করেছে। মেধা ভিত্তিক এই নিয়োগ প্রকল্পের উদ্দেশ্যই হল সেনাকর্মী, বায়ুসেনা কর্মী ও নৌসেনা কর্মী হিসেবে নিয়োগ করা। সংস্কার মূলক এই উদ্যোগের মাধ্যমে সশস্ত্র বাহিনীতে তারুণ্যের প্রতিরূপ বাড়বে। প্রকল্পের আওতায় তরুণ-তরুণীদের ‘অগ্নিবীর’ হিসেবে সশস্ত্র বাহিনীতে যোগ দেওয়ার সুযোগ মিলবে। প্রশিক্ষণ পর্ব সহ চার বছরের মেয়াদে সশস্ত্র বাহিনীর স্থায়ী ক্যাডারে তরুণ-তরুণীদের সেবা করার সুযোগ দেওয়া হবে। প্রকল্প অনুসারে সাড়ে ১৭ থেকে ২১ বছর বয়সীদের বাহিনীতে নিয়োগ করা হবে। দশম বা দ্বাদশ ঊত্তীর্ণ প্রার্থীরা সশস্ত্র বাহিনীতে নিয়োগের জন্য আবেদন করতে পারবেন।
এক প্রাণবন্ত প্রতিরক্ষা বাহিনী গড়ে তোলা এবং নাগরিক সমাজে সামরিক অনুশাসন সহ শৃঙ্খলাপরায়ণ ও দক্ষ যুবাদের সশস্ত্র বাহিনীতে সামিল করার এই উদ্যোগকে শিক্ষা মন্ত্রকের বিদ্যালয় শিক্ষা ও সাক্ষরতা দপ্তরের পক্ষ থেকে স্বাগত জানানো হয়েছে।
এই উদ্যোগকে সমর্থন জানাতে বিদ্যালয় শিক্ষা ও সাক্ষরতা দপ্তর তার স্বশাসিত প্রতিষ্ঠান ন্যাশনাল ইন্সটিটিউট অফ ওপেন স্কুলিং -এর মাধ্যমে প্রতিরক্ষা কর্তৃপক্ষের সঙ্গে আলাপ-আলোচনা করে এক বিশেষ কর্মসূচি গ্রহণ করছে। এ ধরণের কর্মসূচি গ্রহণের উদ্দেশ্যই হল দশম শ্রেণীর পরীক্ষায় ঊত্তীর্ণ অগ্নবীররা যাতে তাদের পড়াশোনা চালিয়ে যেতে এবং দ্বাদশ শ্রেণীর পরীক্ষাতেও সফল হতে পারেন তার জন্য একটি বিশেষ পাঠ্যক্রম চালু করা। সেইসঙ্গে এই পাঠ্যক্রমকে সশস্ত্র বাহিনীতে সেবার বিভিন্ন ক্ষেত্রেও অত্যন্ত প্রাসঙ্গিক করে তোলা। দ্বাদশ শ্রেণীর পরীক্ষায় ঊত্তীর্ণ হওয়ার পর যে শংসাপত্র দেওয়া হবে তা সারা দেশে কর্মসংস্থান ও উচ্চশিক্ষা গ্রহণের ক্ষেত্রেও স্বীকৃতি পাবে। এনআইওএস-এর এই বিশেষ কর্মসূচি নাম নথিভুক্তিকরণ, পাঠ্যসূচি প্রবর্তন, ছাত্রছাত্রীদের সহায়তা, অধ্যায়ন কেন্দ্রের স্বীকৃতি ও শংসাপত্র প্রদানের ক্ষেত্রে সহায়ক হবে।
PG/BD/NS
(Visitor Counter : 129
ক্রেতা, খাদ্যএবংগণবন্টনমন্ত্রক
২০২২-২৩ চিনি মরশুমে সরকার আখ চাষীদের সুবিধার্থে কুইন্টাল প্রতি আখের দাম ধার্য করেছে ৩১৫ টাকা
নয়াদিল্লি, ২৮ জুন, ২০২৩
আখ চাষীদের স্বার্থের কথা বিবেচনা করে প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে আজ ২০২৩-২৪ চিনি মরশুমে আখের দাম কুইন্টাল প্রতি ৩১৫ টাকা নির্ধারণ করার প্রস্তাবটি অনুমোদিত হয়েছে। এর ফলে আখ থেকে চিনি উৎপাদনের সময় মৌলিক পুনরুদ্ধার হার ১০.২৫ শতাংশ থাকবে। আখ চাষীদের স্বার্থের কথা বিবেচনা করে সরকার সিদ্ধান্ত নিয়েছে যে চিনি কলগুলির ক্ষেত্রে মৌলিক পুনরুদ্ধার হার ৯.৫ শতাংশের নিচে যাতে না হয় তার জন্য প্রয়োজনীয় পদক্ষেপ নেওয়া হবে। এক্ষেত্রে ২০২৩-২৪ চিনি মরশুমে আখ চাষীদের কুইন্টাল প্রতি ২৯১.৯৭৫ টাকা দেওয়া হবে। সংশ্লিষ্ট মরশুমে আখ উৎপাদনে ব্যয় হয়েছে কুইন্টাল প্রতি ১৫৭ টাকা। সরকার নির্ধারিত মূল্যে কুইন্টাল প্রতি ৩১৫ টাকা চাষীদের দেওয়া হলে তা কৃষিকাজে ব্যয় হওয়া অর্থের থেকে ১০০.৬ শতাংশ বেশি হবে। ২০২২-২৩ চিনি মরশুমের থেকে ২০২৩-২৪ মরশুমে ৩.২৮ শতাংশ বেশি দাম ধার্য করা হয়েছে।
সরকার নির্ধারিত মূল্যে কৃষকদের থেকে চিনি কলগুলি আখ কিনবে। চিনি শিল্প একটি গুরুত্বপূর্ণ কৃষিভিত্তিক শিল্প যার সঙ্গে ৫ কোটি আখ চাষীর ভাগ্য জড়িয়ে রয়েছে। চিনি কলগুলিতে কর্মরত ৫ লক্ষ কর্মীর ভবিষ্যৎও এই ব্যবস্থার ওপর নির্ভরশীল। রাজ্য সরকার সহ সংশ্লিষ্ট সকল পক্ষের সঙ্গে আলোচনার পর কৃষিকাজে ব্যয় এবং মূল্য নির্ধারণ সংক্রান্ত কমিশন, কমিশন ফর এগ্রিকালচারাল কস্টস অ্যান্ড প্রাইসেস এই দাম নির্ধারণ করেছে।
প্রেক্ষাপট :
২০২২-২৩ চিনি মরশুমে চিনি কলগুলি ৩৩৫৩ লক্ষ টন আখ কৃষকদের কাছ থেকে কিনেছে। এর জন্য ব্যয় হয়েছে ১,১১,৩৬৬ কোটি টাকা। ধান সংগ্রহের ন্যূনতম সহায়ক মূল্যের পরই আখের দাম সর্বোচ্চ। আগামী পাঁচ বছরে জৈব জ্বালানি ক্ষেত্রে ইথানলের ব্যবহার বৃদ্ধির ফলে আখ চাষীদের আরও লাভ হবে। একইসঙ্গে চিনি কলের মালিকরাও উপকৃত হবেন। ২০২১-২২ চিনি মরশুমে ইথানল বিক্রি করে চিনি কলের মালিকরা ২০,৫০০ কোটি টাকা আয় করেছেন। ইথানল মিশ্রিত পেট্রোল কর্মসূচির আওতায় দেশে জ্বালানি নিরাপত্তার উদ্যোগকে আরও শক্তিশালী করে তোলা হয়েছে। এর ফলে বৈদেশিক মুদ্রার খরচ কম হবে এবং আমদানি করা জীবাশ্ম জ্বালানির ওপর নির্ভরশীলতা কমবে। ২০২৫ সালের মধ্যে ৬০ লক্ষ মেট্রিক টনের বেশি চিনি থেকে ইথানল উৎপাদন করার লক্ষ্যমাত্রা ধার্য করা হয়েছে। সরকারের কৃষক-বান্ধব নীতির ফলে কৃষক, উপভোক্তা এবং চিনি শিল্পের সঙ্গে যুক্ত কর্মীদের স্বার্থ সুরক্ষিত থাকছে। ফলস্বরূপ, চিনিক্ষেত্র স্বনির্ভর হয়ে উঠছে।
আন্তর্জাতিক ক্ষেত্রে চিনি অর্থনীতিতে ভারত গুরুত্বপূর্ণ ভূমিকা পালন করে। সারা বিশ্বে ভারত চিনি রপ্তানিকারক দেশ হিসেবে দ্বিতীয় বৃহত্তম স্থানে রয়েছে। সবথেকে বেশি চিনি উৎপাদন হয় এ দেশেই। ২০২৫-২৬ সময়কালে বিশ্বের তৃতীয় বৃহত্তম ইথানল উৎপাদনকারী দেশ হিসেবে আত্মপ্রকাশ করার জন্য বিভিন্ন উদ্যোগ গ্রহণ করা হয়েছে।
CG/CB/DM/
(Visitor Counter : 38
সিবিল এবিয়েসন মন্ত্রালয়
সিভিএ এভিএসন মন্ত্রালয়না শেনবা চহি ২০২২-২৩দা দ্রোন অমসুং দ্রোন কম্পোনেন্তশিংগীদমক পি.এল.আই. স্কিমগী মখাদা চাউরাক্না লুপা করোর ৩০ পীথখ্রে
সিভিএ এভিএসন মন্ত্রালয়না শেনবা চহি ২০২২-২৩দা দ্রোন অমসুং দ্রোন কম্পোনেন্তশিংগীদমক পি.এল.আই. স্কিমগী মখাদা বেনেফিসরীশিংদা লুপা করোর ৩০ গী শেনফম অমা পীথখ্রে।
সরকারনা ২০২১গী সেপ্তেম্বর ৩০দা লৈবাক অসিগী দ্রোন ইন্দস্ত্রী প্রমোত তৌনবা দ্রোন অমসুং দ্রোন কম্পোনেন্তশিংগীদমক প্রদক্সন লিঙ্ক ইন্সেন্তিব  স্কিম নোতিফাইদ তৌখি। খোঙথাং অসি মহৈ মশিং অমসুং ইন্দস্ত্রীগী এক্সপার্তশিংনা পাক শন্না তরাম্না ওকখি। ইন্দস্ত্রীদা মতেং পাংনবা স্কিম অসিদা ফিচর কয়া অমা য়াওরি মদুদি:
শেনবা চহি অহুমদা শিন্দোকখিবা অপুনবা ইন্সেন্তিব অসি লুপা করোর ১২০নি। মসি শেনবা চহি ২০২০-২১দা দোমেস্তিক দ্রোন মেনুফেকচরর পুম্নমক্কী অপুনবা তর্নওবরগী চাউরাক্না শরুক অনিনি।
স্কিম অসিগীদমক পি.এল.আই. রেত অসি ভেল্যু এদিসনগী চাদা ২০ ওইদুনা পি.এল.আই. স্কিমশিংগী মরক্তা খ্বাইদগী ৱাংবা অমা ওইরি।
স্কিম অসিগী মখাদা ভেল্যু এদিসন অসি দ্রোন অমসুং দ্রোন কম্পোনেন্তশিংদগী চহিগী য়োনখিবা রেভিন্যু দগী দ্রোন অমসুং দ্রোন কম্পোনেন্তশিংগী লৈবগী মমল  ককথরগা হোৎলি।
পি.এল.আই. রেত অসি চহি অহুম্মক্কী ওইনা চাদা ২০দা লেংদনা থমদুনা লৈবাক অসিদা লৈরিবা দ্রোন ইন্দস্ত্রীগীদমক থৌইদোক হেন্দোকপা ত্রিৎমেন্ত অমনি।
দ্রোন অমসুং দ্রোন কম্পোনেন্তশিংগীদমক মিনিমম ভেল্যু এদিসন নোর্ম অসি চাদা ৫০গী মহুৎ চাদা ৪০ ওইদুনা ইন্দস্ত্রীগীদমক অতোপ্পা থৌইদোক হেন্দোকপা ত্রিৎমেন্ত ওইরি।
এম.এস.এম.ই. অমসুং স্তার্তঅপশিংগীদমক এলিজিবল নোর্ম অসি নোমিনেল লেবেলদা লৈরি।
স্কিমনা কোন্সিনবদা দ্রোনগা মরী লৈনবা সোফতৱেয়রগী দিবেলপরসু মনুং চল্লি।
মেনুফেকচরর অমগী পি.এল.আই. অসি অপুনবা চহিগী আউতলেগী চাদা ২৫দা লেংদনা থম্মি। মসিনা বেনেফিসরীশিংগী মশিং পাকথোক চাউথোকপা ঙমহল্লি।
মেনুফেকচরর অমনা অকক্নবা শেনবা চহি অমগীদমক এলিজিবল ভেল্যু এদিসনগী থ্রেসহোল্দ ফংবা ঙমদ্রগদি করিগুম্বা মহাক্না থংনবা চহিশিংদা শোত্থরিবা অদু মেন্সিনবা ঙম্লগদি থংনবা চহিদা মহাক্না মাংখিবা ইন্সেন্তিব ক্লেম তৌবা য়াগনি।
২০২২গী জুলাই ৬দা পি.এল.আই. বেনেফিসরী ২৩গী প্রোবিজনেল লিস্ত অমা রিলিজ তৌখি। বেনেফিসরীশিংদা দ্রোন মেনুফেকচরর ১২ অমসুং দ্রোন কম্পোনেন্ত মেনুফেকচরর ১১ য়াওরি।
কর্মী, জন-অভিযোগএবংপেনশনমন্ত্রক
কোভিড-19 সংক্রমণের অতিমারীর প্রেক্ষিতে আই এ এস আধিকারিকদের অনলাইনে নির্বিঘ্নে প্রশিক্ষণ কর্মসূচি জারি রাখার জন্য কর্মীবৃন্দ,জন অভিযোগ এবং পেনশন মন্ত্রকের প্রতিমন্ত্রী ড:জিতেন্দ্র সিংহ লাল বাহাদুর শাস্ত্রী ন্যাশনাল একাডেমী অফ এ্যাডমিনিষ্ট্রশনের প্রশংসা করেছেন
নতুন দিল্লি,২৮ এপ্রিল, ২০২০
উত্তর পূর্ব উন্নয়ন মন্ত্রকের স্বাধীন দায়িত্বপ্রাপ্ত প্রতিমন্ত্রী,প্রধানমন্ত্রী দপ্তরের প্রতিমন্ত্রী, কর্মীবৃন্দ, জনঅভিযোগ, পেনশন, পারমাণবিক শক্তি এবং মহাকাশ মন্ত্রকের প্রতিমন্ত্রী ড:জিতেন্দ্র সিংহ আজ ভিডিও কনফারেন্সের মাধ্যমে লাল বাহাদুর শাস্ত্রী ন্যাশানাল একাডেমী অফ অ্যাডমিনিস্ট্রেশনএর নির্দেশক এবং অধ্যাপকদের সঙ্গে কোভিড-19 সংক্রমণ কালে কিভাবে এই শিক্ষায়তন পরিচালিত হচ্ছে সে বিষয়ে আলোচনা করেন। তিনি, আই এ এস আধিকারিকদের প্রথম পর্যায়ের প্রশিক্ষণ সহ প্রতিষ্ঠানের অন্যান্য বিষয়ের মান বজায় রাখার জন্য প্রতিষ্ঠানটির প্রশংসা করেন। আধিকারিকরা যাতে নিজেদের ঘরে থেকেই সুষ্ঠুভাবে অনলাইনে প্রশিক্ষণ চালাতে পারেন সে দিকে নজর দিতে বলা হয়েছে। প্রশিক্ষণ নিচ্ছেন এমন আধিকারিকদের খাবার ছাত্রাবাসের ঘরেই পৌঁছে দেওয়া হচ্ছে। বাসন এবং ঘর পরিষ্কারের দায়িত্ব, প্রশিক্ষণ গ্রহীতারা নিজেরাই নিয়েছেন। প্রশিক্ষণ গ্রহনকারীদের কোভিড-19 সংক্রান্ত যাবতীয় তথ্য, ছবি প্রদর্শন ও অনলাইন আলোচনা এবং নানান প্রকল্পের মাধ্যমে দেওয়ার ব্যবস্থা করা হয়েছে।
এল বি এস এন এ এ এর নির্দেশক, মন্ত্রীকে এই সঙ্কট কালে প্রতিষ্ঠান কি ব্যবস্থা নিয়েছে তা বিস্তারিত ভাবে জানান। প্রথম পর্যায়ের প্রশিক্ষণ সম্পূর্ণ করতে অনলাইনে প্রশিক্ষণ, মূল্যায়ন, পুন:মূল্যায়ন, তথ্যপ্রযুক্তি, কোভিড বিষয়ে সাম্প্রতিক তথ্য দেওয়া, চিকিৎসা পরিকাঠামো ইত্যাদি বিষয়ে অবগত করেন। এই বিষয়ে সিভিল সার্ভিস অ্যাসোশিয়েসান সহ আঞ্চলিক সি পি ডব্লু ডি কর্মীবৃন্দ সাহায্যের হাত বাড়িয়ে দিয়েছে। প্রতিষ্ঠান প্রশিক্ষণ দেওয়ার পদ্ধতিতে বদল এনেছে। প্রযুক্তি ক্ষেত্রে উদ্ভাবনী পদ্ধতি ব্যবহার করা এবং পঠন ব্যবস্থাপনা পদ্ধতি,প্রকল্প এবং সব তথ্য প্রশিক্ষণ নেওয়া আধিকারিকদের কাছে প্রতিষ্ঠানের নিজস্বপোর্টাল 'জ্ঞান' এ তুলে ধরা হচ্ছে। এ ক্ষেত্রে ইন্টারনেট রেডিও ব্যবহার করা হচ্ছে।
প্রশিক্ষণ নিচ্ছেন এমন আধিকারিকদের সামাজিক এবং ক্লাব কর্মসূচীতে অংশ নেওয়ার জন্য উৎসাহিত করা হচ্ছে। সামাজিক কাজের মধ্যে রয়েছে,স্বনির্ভর গোষ্টীগুলির তৈরি মাস্ক নিয়ে যে সব আধিকারিক প্রশিক্ষণ নিচ্ছেন তাদের মধ্যে এবং কর্মচারীদের মধ্যে বিলি করা এবং এর সঙ্গে প্রতিষ্ঠানের কাছাকাছি অঞ্চলের দরিদ্র পরিবারগুলির মধ্যে আঞ্চলিক প্রশাসনের সাহায্যে রেশন বণ্টনের কাজে সহযোগিতা করা ইত্যাদি। দেশের বিভিন্ন প্রান্ত থেকে কোভিড-১৯ ব্যবস্থাপনায়, বিপর্যয় ব্যবস্থাপনা কেন্দ্র সবচেয়ে কার্যকরী ভূমিকা পালন করছে। প্রতিষ্ঠানের সদস্যরা এই সিভিল সার্ভিস অ্যাসোশিয়েসান'করুনা'র নেওয়া উদ্যোগের সঙ্গে যুক্ত রয়েছেন।
প্রতিষ্ঠানের সব বিভাগেই স্বাস্থ্য এবং পরিবার কল্যাণ মন্ত্রকের নির্দেশ মতন সামাজিক দূরত্ব এবং পরিচ্ছন্নতা বজায় রাখা হচ্ছে। বাইরে থেকে আসা কর্মিবৃন্দদেরও এ বিষয়ে সচেতন করা হচ্ছে।
ড: জিতেন্দ্র সিংহ প্রতিষ্ঠানের এই পদক্ষেপে সন্তোষ প্রকাশ করেন। তিনি আশা প্রকাশ করেন যে এই সঙ্কট কাটিয়ে উঠতে প্রতিষ্ঠানের এই উদ্যোগ বিশেষ সাহায্য করবে।
(CG/PPM
সারওরসায়নমন্ত্রক
চলতি বছরের এপ্রিল থেকে জুন মাসের মধ্যে রেকর্ড পরিমান ১১১.৬১ লক্ষ মেট্রিক টন সার বিক্রি হয়েছে
নতুন দিল্লী, ৩রা জুন, ২০২০
দেশে কোভিড-19 সংক্রমণের দরুন লকডাউন বলবৎ থাকাকালীন রসায়ন ও সার মন্ত্রকের অধীনস্থ সার দপ্তর দেশের কৃষক সমাজের কাছে রেকর্ড পরিমান সার বিক্রি করেছে।
চলতি বছরের এপ্রিল থেকে জুন মাসের মধ্যে কেন্দ্রীয় সার দপ্তর দেশের বিক্রয়কেন্দ্রগুলি থেকে কৃষকদের কাছে ১১১.৬১ লক্ষ মেট্রিক টন সার বিক্রি করেছে। গত বছরের তুলনায় এই বিক্রয়ের হার ৮২.৮১% বেশী। গত বছর এই সময়ে সার বিক্রি হয়েছিল ৬১.০৫ লক্ষ মেট্রিক টন।
চলতি বছরে এই সময়ে কৃষকদের কাছে ইউরিয়া বিক্রি হয় ৬৪.৮২ লক্ষ মেট্রিক টন, ডি এ পি বিক্রি হয় ২২.৪৬ লক্ষ মেট্রিক টন, এবং যৌগিক সারের বিক্রির পরিমাণ ২৪.৩২ লক্ষ মেট্রিক টন ।
জাতীয় স্তরে কোভিড-19 সংক্রমণের দরুন লকডাউন বিধিনিষেধ বলবৎ থাকলেও সার দপ্তর,রেল মন্ত্রক, রাজ্য সরকারগুলি এবং বন্দর কর্তৃপক্ষের মধ্যে সমন্বিত উদ্যোগে সার উৎপাদন এবং দেশজুড়ে বিনা বাধায় সার সরবরাহ করা সম্ভব হয়েছে।
আসন্ন খরিফ শস্য মরশুমে কৃষকরা যাতে প্রয়োজন মত সার পেতে পারেন,তা নিশ্চিত করতে কেন্দ্রীয় রসায়ন ও সার মন্ত্রক এই উদ্যোগ গ্রহন করে।
কেন্দ্রীয় রসায়ন ও সার মন্ত্রী শ্রী ডি ভি সদানন্দ গৌড়া বলেন, খরিফ শস্য মরশুমে কৃষকদের কাছে প্রয়োজনীয় পরিমান সার পৌছে দিতে সারের মজুতের পরিমান এবং সরবরাহের ওপর কড়া নজরদারি চালানো হয়। তিনি বলেন, মন্ত্রকের পক্ষ থেকে রাজ্যগুলির কৃষি মন্ত্রীদের সঙ্গে যোগাযোগ রাখা হয়। শ্রী গৌড়া জানান, সার মন্ত্রক বীজ রোপণের আগে কৃষকদের হাতে প্রয়োজনীয় পরিমাণ সার তুলে দিতে বদ্ধপরিকর।
৩০শে জুন, ৭৩টি সারের রেক সার উৎপাদন কেন্দ্র এবং বন্দর থেকে চলাচল করেছে। একদিনে এত পরিমান রেকের চলাচল এখনও পর্যন্ত সর্বোচ্চ বলে জানান হয়েছে। উল্লেখ্য, একটি রেকে একবারে ৩ হাজার মেট্রিক টন সার পরিবহন করা যায়।
লকডাউনের বিধিনিষেধে দেশের কৃষিক্ষেত্র যাতে ক্ষতিগ্রস্ত না হয়, তার জন্য ভারত সরকার অত্যাবশ্যক পণ্য আইনের অধীনে দেশের সার উৎপাদন কেন্দ্র গুলিকে ছাড় দেয়।
কোভিড-19 সংক্রমণের যাবতীয় সুরক্ষা নিশ্চিত করে সার উৎপাদন কেন্দ্র, রেল স্টেশন এবং বন্দর গুলিতে সার পরিবহনের কাজ চলে পুরোদমে। সমস্ত কর্মী এবং শ্রমিকদের মাস্ক এবং ব্যক্তিগত সুরক্ষা সরঞ্জাম সরবরাহ করা হয়।
(CG/PPM
ক্ষুদ্র, অতিক্ষুদ্রওমাঝারিশিল্পমন্ত্রক
অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নারায়ণ রানে পরিষেবা ক্ষেত্রের জন্য বিশেষ ঋণ সংযুক্ত মূলধন ভর্তুকি প্রকল্প  – এর সূচনা করেছেন
নয়াদিল্লি, ১৯ নভেম্বর, ২০২১
অতিক্ষুদ্র, ক্ষুদ্র ও মাঝারি শিল্পোদ্যোগের বিষয় নিয়ে উত্তর-পূর্বের রাজ্যগুলির সম্মেলনে অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নারায়ণ রানে আজ গুয়াহাটিতে এমএসএমই মন্ত্রকের বরিষ্ঠ আধিকারিকদের উপস্থিতিতে পরিষেবা ক্ষেত্রের জন্য বিশেষ ঋণ সংযুক্ত মূলধন ভর্তুকি প্রকল্প  –এর সূচনা করেছেন। এই প্রকল্প পরিষেবা ক্ষেত্রের সঙ্গে যুক্ত উদ্যোগগুলির প্রযুক্তি সংক্রান্ত প্রয়োজনীয়তা মেটাতে সাহায্য করবে। এমনকি, অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলিকে সরঞ্জাম ক্রয় ও পরিষেবা প্রদানের ক্ষেত্রে মূলধন বিনিয়োগে ভর্তুকি প্রদানে সহায়তাদান করবে। শ্রী রানে তপশিলি জাতি/উপজাতিদের দ্বারা পরিচালিত শিল্পোদ্যোগ সংস্থাগুলিকে বিশেষ সুবিধা প্রদান করবে বলেও উল্লেখ করেন। একই সঙ্গে, তিনি দেশের যুবাদের চাকরি খোঁজার চেয়ে চাকরি দাতা হয়ে ওঠার জন্য আহ্বান জানান।
শ্রী রানে এদিন জাতীয় ক্ষুদ্র শিল্প নিগম – এর আওতায় প্রশিক্ষণ কেন্দ্রগুলি থেকে সফল প্রশিক্ষণার্থীদের শংসাপত্র প্রদান করেন। এমএসএমই মন্ত্রক পরিচালিত বিভিন্ন প্রদর্শনী কেন্দ্র ও তপশিলি জাতি/উপজাতি উদ্যোক্তাদের তৈরি স্টলগুলি পরিদর্শন করেন। তিনি বলেন, এখন অতিক্ষুদ্র, ক্ষুদ্র ও মাঝারি শিল্পোদ্যোগ সংস্থাগুলির উদ্যোক্তাদের কাছে, বিশেষ করে মহিলা ও তপশিলি জাতি/উপজাতি উদ্যোক্তাদের জন্য অনেক সুযোগ-সুবিধা তৈরি হয়েছে। এই সুযোগ-সুবিধাকে কাজে লাগিয়ে আত্মনির্ভর হয়ে ওঠার আহ্বান জানান তিনি।
CG/SS/SB
(Visitor Counter : 133
কেন্দ্রীয়মন্ত্রিসভা
২০২০-র অ্যাসিস্টেড রিপ্রোডাক্টিভ টেকনলজি রেগুলেশন বিল অনুমোদন করল কেন্দ্রীয় মন্ত্রিসভা
নয়াদিল্লি, ১৯ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ দেশে নারীদের কল্যাণে ঐতিহাসিক একটি বিল - অ্যাসিস্টেড রিপ্রোডাক্টিভ টেকনলজি রেগুলেশন বিল, ২০২০ অনুমোদিত হয়েছে। সারোগেসি রেগুলেশন বিল, ২০২০ সংসদে উপস্থাপনের পর এবং মেডিকেল টার্মিনেশন অফ প্রেগনেন্সি অ্যামেন্ডমেন্ট বিল, ২০২০ অনুমোদন পাওয়ার পর এই উদ্যোগ নেওয়া হয়েছে। মহিলাদের প্রজননের অধিকার রক্ষায় এই আইনি পদক্ষেপগুলি যুগান্তকারী।
এই বিল সংসদে অনুমোদনের পরই কেন্দ্র এটি কার্যকর করার বিজ্ঞপ্তি জারি করবে। তারপর, জাতীয় স্তরের একটি পর্ষদ গঠন করা হবে। এই পর্ষদ বিভিন্ন স্বাস্থ্যকেন্দ্রের কর্মীদের জন্য কিছু নির্দেশিকা জারি করবে যার মধ্যে রয়েছে ঐ স্বাস্থ্যকেন্দ্রগুলির পরিকাঠামো, পরীক্ষাগার এবং বিভিন্ন যন্ত্রপাতির বিষয়ে বিস্তারিত নির্দেশিকা। রাজ্য এবং কেন্দ্রশাসিত অঞ্চলগুলি কেন্দ্রের বিজ্ঞপ্তির তিন সপ্তাহের মধ্যে পর্ষদ গঠন করবে।
রাজ্যস্তরের পর্ষদের দায়িত্ব থাকবে জাতীয় স্তরের পর্ষদের নীতিগুলি অনুসরণ করা। এই বিলের মাধ্যমে একটি কেন্দ্রীয় স্তরের তথ্যভাণ্ডার তৈরি করা হবে যেটি জাতীয় পর্ষদকে সাহায্য করবে। যারা লিঙ্গ নির্ধারণ, মনুষ্য ভ্রূণ বিক্রি এবং এই ধরনের বেআইনি কার্যকলাপের জন্য বিভিন্ন সংস্থা, চক্র বা সংগঠন চালাবে তাদের বিরুদ্ধে কঠোর শাস্তির সংস্থান এই বিলের আওতায় থাকছে।
CG/CB/DM
(Visitor Counter : 128
প্রধানমন্ত্রীরদপ্তর
২০২২ এসসিও শিখর সম্মেলনে এসসিও পর্যটন ও সাংস্কৃতিক রাজধানী হিসাবে প্রথমবারের মতো নির্বাচিত বারাণসী
নয়াদিল্লি, ১৬ সেপ্টেম্বর, ২০২২
১) বারাণসী শহর ২০২২-২৩ বর্ষে প্রথম এসসিও পর্যটন ও সাংস্কৃতিক রাজধানী হিসাবে নির্বাচিত হয়েছে। উজবেকিস্তানের সমরখন্দে ১৬ সেপ্টেম্বর সাংহাই সহযোগিতা সংস্থা এসসিও-র রাষ্ট্রপ্রধানদের ২২তম বৈঠকে এই সিদ্ধান্ত নেওয়া হয়। প্রধানমন্ত্রী শ্রী নরেন্দ্র মোদী এই শিখর সম্মেলনে অংশ নেন।
২) বারাণসীকে প্রথম এসসিও পর্যটন ও সাংস্কৃতিক রাজধানী হিসাবে মনোনীত করায় ভারত এবং এসসিও গোষ্ঠীভুক্ত দেশগুলির মধ্যে পর্যটন, সাংস্কৃতিক ও মানুষে মানুষে যোগাযোগ বাড়বে। বিশেষ করে, মধ্য এশিয়ার দেশগুলি সহ এসসিও সদস্য দেশগুলির সঙ্গে ভারতের প্রাচীন নাগরিক যোগাযোগও চিহ্নিত হবে।
৩) এই বিশেষ সাংস্কৃতিক কর্মসূচির আওতায় ২০২২-২৩ বর্ষে বারাণসীতে বিভিন্ন অনুষ্ঠানের আয়োজন করা হবে। এসসিও সদস্য দেশগুলির প্রতিনিধিদের এইসব অনুষ্ঠানে অংশগ্রহণে আমন্ত্রণ জানানো হবে। বিশিষ্ট শিক্ষাবিদ, লেখক, শিল্পী, সঙ্গীত শিল্পী এবং চিত্র সাংবাদিক ও পর্যটন ব্লগারদের আমন্ত্রণ জানানো হবে।
৪) এসসিও পর্যটন ও সাংস্কৃতিক রাজধানী নির্বাচনের নীতিটি ২০২১ সালে দুশানবে-তে আয়োজিত এসসিও শিখর সম্মেলনে গৃহীত হয়েছিল। এর উদ্দেশ্য হ’ল – সাংস্কৃতি ও পর্যটন ক্ষেত্রে এসসিও গোষ্ঠীভুক্ত দেশগুলির মধ্যে যোগাযোগ সুদৃঢ় করা।
সমরখন্দ
১৬ সেপ্টেম্বর, ২০২২
(PG/PM/SB